JKN ออกหุ้นกู้ 300 ลบ. ดอกเบี้ย 5.65% ขายสถาบัน-รายใหญ่ 29 ต.ค.-2 พ.ย.
JKN ออกหุ้นกู้ระยะสั้น 300 ลบ. ชูดอกเบี้ย 5.65% ขายสถาบัน-รายใหญ่ 29 ต.ค.-2 พ.ย.นี้ ผ่าน 3 ผู้จัดการการจัดจำหน่าย ระดมทุนเป็นเงินหมุนเวียน-ชำระคืนเงินกู้ยืม
JKN ออกหุ้นกู้ระยะสั้น 300 ลบ. ชูดอกเบี้ย 5.65% ขายสถาบัน-รายใหญ่ 29 ต.ค.-2 พ.ย.นี้ ผ่าน 3 ผู้จัดการการจัดจำหน่าย
29 ต.ค. 2564

บริษัท เจเคเอ็น โกลบอล มีเดีย จำกัด (มหาชน) หรือ JKN ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ระยะสั้น ครั้งที่ 3/2564 มูลค่าไม่เกิน 300 ล้านบาท อายุ 240 วัน ครบกำหนดไถ่ถอนวันที่ 1 ก.ค.65 มีอัตราดอกเบี้ยคงที่ 5.65% ต่อปี เสนอขายต่อผู้ลงทุนสถาบัน และ/หรือผู้ลงทุนรายใหญ่ ในระหว่างวันที่ 29 ต.ค.-2 พ.ย.64 ผ่านผู้จัดการการจัดจำหน่ายหุ้นกู้ ได้แก่ บล.อาร์เอชบี (ประเทศไทย) บล.คิงส์ฟอร์ด และ บล.เอเอสแอล
ทั้งนี้บริษัทมีวัตถุประสงค์การใช้เงินจากการเสนอขายหุ้นกู้ไปเป็นเงินทุนที่ใช้หมุนเวียนในการดำเนินธุรกิจ 150 ล้านบาท และจ่ายชำระคืนเงินกู้ยืมสถาบันการเงิน 150 ล้านบาทภายในปี 2564
 